Yini ubhanana

Ubhanana isithelo esinomsoco odingekayo emzimbeni, esaziwa ngokuba luphuzi uma uvuthiwe, uluhlaza uma ungavuthwanga usemncane, kodwa uma usuvuthwe kakhulu uba nombala onsundu futhi uthambile kakhulu.Ubhanana uvame ukuba nomumo ojiyile, omude uma usuvuthiwe kanti ubamfishane uma ungakavuthwa futhi ugobeke kancane. Unencasa emnandi futhi uthambile ngaphakathi okwenza kube lula ukuwudla.

Ubhanana uqukethe i-potassium esiza inhliziyo nemisipha ukuthi kusebenze kahle, uphinde ube no vitamin B6,C kanye ne fiber okusiza ngokugaya ukudla nasekuciniseni amasosha omzimba. Ubhanana ukhula ezindawe ezishisayo kakhulu futhi sikhula sinamaqabunga amade bese izithelo zakhona zikhula zihlangene zibe yizigaxa, yisitshalo esikhula ngokushesha futhi sidinga amanzi amaningi ukuze sikhule kahle. Abanye abantu bawusebenzisela ukwenza amakhekhe, amajusi,ukwenza isaladi lezithelo kanye nokunye. 

Ubhanana ulungele ukudliwa inoma imuphi umuntu abadala nabancane futhi ulungelekile ukudliwa abantu abagulayo ngenxa yokuthi uthambile futhi kulula ukuwugaya.Ubhanana kulula ukuwuthola, ukuwudla nokuwusebenzisa ezindleleni ezahlukene zokupheka, ngakho-ke ubhanana uyisithelo esiwusizo nesithandwa kakhulu emhlabeni wonke.

 Izinkomba